
Universita dell'Insubria di Varese


Uvod (opis projekta)
Rjavi medved (Ursus arctos) je bil na področju Alp splošno razširjen do 18. stoletja. Kasneje se je njegov življenjski prostor zaradi človekove navzočnosti, zlasti intenzivnega izsekovanja gozdov, kot posledice vse večjih potreb po obdelovalni zemlji, hitro krčil. Danes najdemo rjavega medveda na področju Alp le v severovzhodni Italiji, Avstriji in Sloveniji (slika spodaj). Številčnost populacij je v teh državah, z izjemo Slovenije, zelo majhna. Populacije so prostorsko ločene ena od druge oziroma med njimi posamezne živali ne prehajajo, kar lahko v bližnji prihodnosti povzroči njihovo popolno izginotje.

Prihodnost rjavega medveda na področju Alp je zato danes močno odvisna od možnosti osnovanja metapopulacije. Z izrazom metapopulacija označujemo več med seboj prostorsko ločenih in tudi različno velikih populacij, med katerimi prehajajo posamezne živali, ki skrbijo za gensko variabilnost in s tem bogatijo skupen genski sklad.

Poenostavljeno rečeno – razvoj metapopulacij in migracije osebkov med le-temi na področju Avstrije in Italije (mogoče nekega dne tudi Švice) ter samostojno populacijo na področju Slovenije, ki se na jugu navezuje na sosednjo Hrvaško, bodo omogočile dolgoročno preživetje rjavega medveda na tem področju in njegovo potencialno vrnitev v širše področje južne Evrope.
Vrnitev rjavega medveda v širše področje južne Evrope je cilj posebnega pomena in sicer iz etičnih, moralnih ter tudi pravnih razlogov. Rjavi medved je namreč vključen v Aneks II Habitatne direktive (92/43/EEC), ki je zakonodajno izhodišče EU za ohranitev ogroženih rastlinskih in živalskih vrst kot tudi njihovih življenjskih okolij (habitatov). Ursus arctos – rjavi medved je v evropskih dokumentih označen kot prioritetna vrsta (označen z zvezdico), vrsta za katero Evropska zveza nosi posebno odgovornost (člen 1 Habitatne direktive EU) in za katero morajo njene članice vzpostaviti poseben varstveni režim in spremljavo stanja (člen 11 Habitatne direktive). V Habitatni direktivi, dodatku IV., je rjavi medved naštet med vrstami posebnega pomena, ki zahtevajo popolno varstvo. Z uvrstitvijo rjavega medveda na prioritetno listo je EU njenim članicam naložila posebno odgovornost ohranitve te vrste in prilagoditev njihove zakonodaje evropski. 
Naslednji pomemben zakonodajni okvir za ohranitev ogroženih vrst v Evropi je t.i. Bernska konvencija iz leta 1979. Rjavi medved je vključen med vrste dodatka II, ki zajema zelo ogrožene živalske vrste, ki zahtevajo popolno varstvo. Pogodbenice konvencije še posebej obvezuje k vzpostavljanju potrebnih mehanizmov za ohranitev vrst iz omenjenega dodatka in njihovih življenjskih okolij (habitatov).

Z namenom, da se ugotovi ali obstaja možnost oblikovanja in razvoja metapopulacije rjavega medveda na področju Alp, je v začetku leta 2004 pričel teči t.i. projekt LIFE Narava - Sodelovanje (LIFE Nature Co-op project). LIFE program Evropske Unije podpira Avstrijo, Italijo in Slovenijo v skupnem projektu, v okviru katerega bomo proučili možnosti povezav med posameznimi populacijskimi jedri oz. možnosti za osnovanje alpske populacije rjavega medveda v prihodnosti. 
Kot pojasnilo kaj pomeni LIFE Natura Co-operation projekt - to je mednarodni projekt, v katerem morajo sodelovati vsaj tri države, ki vodijo oz. so vodile samostojen LIFE projekt s podobno vsebino (v našem primeru je to vrsta rjavi medved). Skupen projekt med drugim omogoča tudi sodelovanje in izmenjavo izkušenj med sorodnimi projekti ohranitve vrst in njihovih življenjskih okolij (habitatov). 
V preglednici spodaj so prikazani osnovni podatki o partnerjih pri prejšnjih LIFE projektih, leto izvedbe in uradna oznaka projekta pri EU.
Predstavitev partnerjev:
	Država
	Institucije
	LIFE projekti
	Leto
	Koda

Italija
	Naravni Park Adamello Brenta 

	LIFE Ursus Projekt - Ohranitev populacije rjavega medveda na področju Brente
	1996
	LIFE96 NAT/IT/003152

	
	
	Ursus Projekt - Druga faza ohranitve populacije rjavega medveda na področju Brente
	2000
	LIFE 00/NAT/IT/007131

	
	Univerza v Udinah 

	Prednostni ukrepi za ohranitev velikih zveri na področju Alp.
	1997
	LIFE97 NAT/IT/004097

	
	
	Integralni načrt aktivnosti za ohranitev območij v okviru NATURA 2000
	1998
	LIFE98 NAT/IT/005112

Slovenija
	Zavod za gozdove Slovenije

	Ohranitev velikih zveri v Sloveniji - Faza I (rjavi medved)
	2002
	LIFE 02NAT/SLO/8585

Avstrija
	WWF Austria 

	Program ohranitve rjavega medveda v Avstriji
	1995
	LIFE95 NAT/A/000399

	
	
	Ohranitev in upravljanje z rjavim medvedom v Avstriji
	2002
	LIFE02 NAT/A/008519


 

Cilji projekta
Namen projekta je ugotoviti možnosti ohranitve rjavega medveda s konkretnimi varstvenimi ukrepi na področju Alp, oz. z vzpostavitvijo metapopulacije, ki bi povezala obstoječe populacije rjavega medveda v Avstriji, Italiji in Sloveniji. 
Možnost vzpostavitve metapopulacije med severovzhodnim delom Italije, Avstrije in Slovenije bomo ugotavljali s pomočjo dinamičnega modeliranja. Modeliranje bo temeljilo na analizi prostora kjer rjavi medved danes dejansko živi, nato pa bodo parametri simulirani na prostor, ki v prihodnosti lahko zagotovi prehajanje živali med različnimi populacijami. 
Na podlagi projekta bo omogočena tudi izmenjava dosedanjih izkušenj pri izvajanju LIFE projektov med partnerji tega projekta. Izkušnje bodo s pomočjo končnega poročila prenesene tudi ostalim evropskim državam, ki so pravno zavezane k ohranjanju te vrste. 
Cilji projekta so:
· sodelovanje omenjenih sosednih držav pri proučevanju možnosti vzpostavitve metapopulacije na njihovem ozemlju, 

· skupna analiza znanstvenih podatkov za proučevanje populacijske dinamike in življenjskega okolja (habitata) rjavega medveda in 

· omogočiti izmenjavo informacij in izkušenj za sobivanje človeka in rjavega medveda na področju omenjenih treh držav. 



Struktura projekta
Za lažje vodenje projekta in namena uresničitve njegovih ciljev je le-ta razdeljen na sledeče akcije:
	Akcija A1
	Ustanovitev in delo koordinacijskega telesa projekta

	Akcija A2
	Analiza potencialnih možnosti za tvorjenje metapopulacije rjavega medveda (v Alpah) 

	Akcija A3
	Izdelava osnov za komunikacijske prijeme na področjih osnovanja metapopulacije rjavega medveda 

	Akcija A4
	Delavnice za odgovorne osebe v krajevno pristojnih administracijah na področjih osnovanja metapopulacije rjavega medveda 

	Akcija A5
	Oblikovanje spletne strani 

	Akcija A6
	Prispevek za tehnično izvedbo 

	Akcija A7
	Novinarska konferenca 




Akcija A1 
Ustanovitev in delo koordinacijskega telesa
Opis
Za namen izvedbe in kontrole projekta, izmenjave izkušenj in uskladitve rezultatov je bilo ustanovljeno "koordinacijsko telo", v katerem sodelujejo vsi partnerji. 
Pričakovani rezultati
Zagotovitev izvedbe projekta ter oblikovanje skupnih rezultatov s čim večjim soglasjem.
Realizacija
Zaradi mednarodnega značaja projekta je bilo potrebno na administrativnem nivoju pripraviti dokument, ki določa pravila izvajanja, obveznosti in pravice posameznega partnerja. Med nosilcem in partnerji projekta so bile zato podpisane pogodbe, ki določajo tudi sodelovanje vsakega izmed partnerjev v "koordinacijskem telesu", kot zagotovilo uspešnega poteka projekta. Podpis pogodb je omogočil tehnično pripravo izvedbe načrta vseh, v nadalje opisanih akcij projekta.
 

Akcija 2
Analiza potencialnih možnosti za tvorjenje metapopulacije rjavega medveda (v Alpah)
Opis
Analiza možnosti osnovanja metapopulacije na področju severovzhodne Italije, Avstrije in Slovenije sloni na analizi prostora, kjer sedaj rjavi medved dejansko živi. Modeliranje poleg simulacije sedanjega življenjskega prostora na potencialne habitate vključuje tudi predvidevanja številčne dinamike v prihodnosti. Analiza bomo opravili na podlagi radio-telemetričnih in drugih podatkov populacij, ki smo jih večinoma pridobili tekom samostojnih LIFE projektov posameznih partnerjev. Temeljni problemi prostorske in genetske narave bodo na ta način prepoznani in definirani. Pričujoča akcija bo realizirana s pomočjo raziskovalnega instituta (Univerza v Insubriji). Rezultati ter prepoznane grožnje prekinitve povezav med posameznimi populacijami bodo v pomoč tudi pri oblikovanju ohranitvenih strategij na evropski ravni.

Pričakovani rezultati
Model je ključ do razumevanja možnosti širitve iz območij obstoječih populacij in času, ki je potreben za vrnitev rjavega medveda v alpski prostor. Na ta način bo možno ovrednotiti možnost osnovanja metapopulacije v prihodnosti. V preteklosti so bili sicer podobni modeli pri partnerjih v okviru posamezne države že narejeni, a niso imeli istega imenovalca, kot izhodišča za enotno obravnavo. 
Ključna je enotna primerjava značilnosti življenjskih območij rjavega medveda v vseh treh državah, ki bo omogočila oblikovanje najprimernejše skupne upravljavske strategije. Pričujoča akcija bo tudi v Sloveniji omogočila vpogled v primernost prisotnosti rjavega medveda na področjih, kjer sedaj še ni stalno prisoten. Rezultati bodo na koncu pomembni tudi za ovrednotenje sedanjih in potencialnih področij prisotnosti rjavega medveda iz vidika mreže NATURA 2000, predvidene v okviru Habitatne direktive (92/43/EEC). Raziskovalni institut iz Insubrije bo pripravil izvod poročila analize tudi v angleškem jeziku. 
Model analize sedanjih in potencialnih področij prisotnosti rjavega medveda bo uporabljen tudi kot orodje odgovornim na administrativnem nivoju za zagotovitev preventivnih aktivnosti, ki bodo omogočile obstoj rjavega medveda na novih področjih. 
Realizacija
Določen je bil kriterij za poenotenje in analizo zbranih podatkov o rjavem medvedu s strani posameznih partnerjev (radio-telemetrični podatki, podatki sistematičnega in naključnega monitoringa). Prav tako so bile zbrane vse potrebne informacijske plasti in podatki za izgradnjo modela, ki bo dovoljeval simulacijo na področja bodoče širitve rjavega medveda in na ta način primerno ohranitev teh habitatov.
 

Akcija 3
Izdelava osnov za komunikacijske prijeme na področjih osnovanja metapopulacije
Opis
Rjavi medved, skupaj z ostalimi vrstami velikih zveri vzbuja protislovna čustva pri človeku. S svojo prisotnostjo na določenem področju lahko vzbujajo strah, s povzročanjem škod na premoženju celojezo, na drugi strani pa predstavljajo simbol ohranjenosti narave. Lahko ugotovimo, da medved malokoga pušča ravnodušnega, njegova navzočnost pa ni nikoli prezrta. Zato je potrebno širše osveščanje javnosti glede vedenja o medvedu v tistih območjih, kjer je medved stalno navzoč ter primerna komunikacijska strategija za območja, kamor se medved ponovno vrača ali jih na novo osvaja. 
Izdelava komunikacijske strategije je eden izmed ciljev projekta, ki bo uresničen s pomočjo izkušenj posameznih partnerjev. Tako bodo v primeru prisotnosti rjavega medveda na novih področjih, komunikacijske usmeritve pripomogle k pravilnemu odnosu lokalnega prebivalstva do te vrste in na ta način vplivale na poročanje v medijih.

Pričakovani rezultati
Primerna komunikacijska strategija je ključnega pomembna za varovanje posameznih prehajajočih živali med populacijami v Italiji, Avstriji in Sloveniji. Le z zagotovitvijo nemotenega prehajanja bo v prihodnosti mogoče osnovati metapopulacijo in bogatitvijo genskega sklada. Še več, primerna komunikacija je ključnega pomena za ohranitev rjavega medveda na evropski ravni. Končen dokument bo vseboval povzetek komunikacijskih usmeritev oblikovanih v sodelovanju nosilca in partnerjev projekta. 
Realizacija
Oblikovanje komunikacijske strategije se je pričel z izmenjavo izkušenj, ki so si jih projektni partnerji pridobili z vodenjem posameznih LIFE projektov. Končen dokument bo predstavljen širši javnosti v največji možni meri, s posebnim poudarkom na predstavitvi administraciji in lokalnim oblastem na področjih potencialnega osnovanja metapopulacije.
 

Akcija 4
Delavnice za odgovorne osebe v krajevno pristojnih administracijah na področjih osnovanja metapopulacije
Opis
V okviru pričujoče akcije so predvidene tri delavnice in sicer po ena v vsaki od treh sodelujočih držav (Slovenija, Avstrija, Italija). Namenjene so odgovornim osebam v krajevno pristojnih administracijah v potencialnih novonaseljenih področjih rjavega medveda oziroma na področjih osnovanja metapopulacije. Namen delavnic bo informirati administracije o projektu in njegovih rezultatih ter vzpostaviti sodelovanje za vzpostavitev metapopulacije rjavega medveda v srednje-vzhodni Evropi. 
Na delavnicah bodo razdeljeni bilteni, v katerih bo v "domačem" jeziku predstavljen projekt. Na delavnicah bodo sodelovali tudi partnerji projekta iz sosednje države, da bodo predstavil stanje in izkušnje v povezavi z rjavim medvedom v le-teh. 
Pričakovani rezultati
Administracije na lokalnem nivoju je potrebno o rezultatih projekta natančno seznaniti ter jih vključiti v mrežo območij, ki imajo za skupen cilj omogočiti krajevno navzočnost in prehajanje medvedov v smislu oblikovanja metapopulacije. Njihovo sodelovanje je namreč bistvenega pomena za uresničitev rezultatov projekta in tako zagotovljanje dolgoročnega obstoja rjavega medveda v srednji in vzhodni Evropi. 
Realizacija
Lokalne administracije bodo obveščene o rezultatih projekta, ko bodo ti v posameznih akcijah zaključeni.
 

Akcija 5
Oblikovanje spletne strani
Opis
Spletna stran projekta bo osnovana na spletnih straneh nosilca projekta in partnerjev v lastnem in angleškem jeziku. Na njej bo predstavljen projekt, njegov potek in rezultati. 
Pričakovani rezultati
Širša javnost bo obveščena o projektu, njegovem poteku in rezultatih. 
Realizacija
Postavljene spletne strani pri vseh partnerjih, ki bodo občasno obnavljane, so prva obvestila javnosti o ciljih in aktivnostih v okviru projekta.
 

Akcija 6
Tehnični prispevek
Opis
Partnerji bodo zagotovili s svojim delom pripravo tehnično-finančnih poročil (prispevki za objavo, poročilo EU) in tekočo podporo (priprava podatkov, ki so potrebni za izgradnjo modela, potrebnih kartnih podlag, tehničnih srečanj,...) raziskovalnemu inštitutu v Insubrii, ki je kot zunanji sodelavec odgovoren za izpeljavo akcije. Akcija bo potekala v vsem času trajanja projekta, ob sodelovanju vseh partnerjev. 
Pričakovani rezultati
Tehnični prispevek nosilca projekta in partnerjev je potreben za izmenjavo informacij in izkušenj ter rezultatov projekta. 
Realizacija
Nosilec projekta in partnerji bodo s skupnim delom (srečanja) prispevali k realizaciji projekta predvsem v obliki izvajanja nalog za uresničitev Akcije A2.
 

Akcija 7
Novinarska konferenca
Opis
Projekt in njegove rezultate bomo predstavili v okviru treh novinarskih konferenc in sicer bo organizirana po ena v vsaki od sodelujočih držav v projektu. 
Pričakovani rezultati
Izvedena novinarska konferenca v Italiji, Avstriji in Sloveniji, na katerih se bo na nivoju lokalne skupnosti novinarjem in širši zainteresirani javnosti predstavilo namen, potek in rezultate projekta. 
Realizacija
Rezultati projektnih akcij bodo predstavljeni širši zainteresirani javnosti na novinarskih konferencah.

